CELEX: C2004/228/16
Language: et
Date: 2004-09-11 00:00:00
Title: Euroopa Kohtu otsus (suurkoda) 13. juuli 2004 kohtuasjas C-429/02 (la Cour de cassation'i eelotsusetaotlus): Bacardi France SAS versus Télévision française 1SA (TF1) jt (EÜ asutamislepingu artikkel 59 (peale muudatust EÜ asutamislepingu artikkel 49) — Direktiiv 89/552/EMÜ — Piirideta televisioon — Teleringhääling — Reklaam — Siseriiklik meede, mis keelab selles liikmesriigis turustatud alkohoolsete jookide telereklaami osas, mis puudutab kaudset telereklaami teatud spordiürituste ülekannete ajal ekraanil näha olevate reklaamtahvlite näol — nn “Evin” seadus)

11.9.2004   
            
            
               ET
            
            
               Euroopa Liidu Teataja
            
            
               C 228/9
            
         
      EUROOPA KOHTU OTSUS
   
   (suurkoda)
   13. juuli 2004
   kohtuasjas C-429/02 (la Cour de cassation'i eelotsusetaotlus): Bacardi France SAS versus Télévision française 1SA (TF1) jt (1)
   
   (EÜ asutamislepingu artikkel 59 (peale muudatust EÜ asutamislepingu artikkel 49) - Direktiiv 89/552/EMÜ - Piirideta televisioon - Teleringhääling - Reklaam - Siseriiklik meede, mis keelab selles liikmesriigis turustatud alkohoolsete jookide telereklaami osas, mis puudutab kaudset telereklaami teatud spordiürituste ülekannete ajal ekraanil näha olevate reklaamtahvlite näol - nn “Evin” seadus)
   (2004/C 228/16)
   Kohtumenetluse keel: prantsuse
   Kohtuasjas C-429/02, mille esemeks on Euroopa Kohtule EÜ asutamislepingu artikli 234 alusel la Cour de cassation'i (Prantsusmaa) poolt esitatud eelotsusetaotlus nimetatud kohtus pooleliolevas asjas järgmiste poolte vahel: Bacardi France SAS, varem Bacardi-Martini SAS ja Télévision francaise 1SA (TF1), Groupe Jean-Claude Darmon SA, Girosport SARL, nõukogu 3. oktoobri 1989. aasta direktiivi 89/552/EMÜ teleringhäälingutegevust käsitlevate liikmesriikide teatavate õigusnormide kooskõlastamise kohta (EÜT L 298, lk 23) ning EÜ asutamislepingu artikli 59 (peale muudatust EÜ asutamislepingu artikkel 49) tõlgendamiseks, on Euroopa Kohus (suurkoda), koosseisus: president V. Skouris, kodade esimehed P. Jann (ettekandja), A. Rosas, C. Gulmann, J.-P. Puissochet ja J. N. Cunha Rodrigues, kohtunikud R. Schintgen, S. von Bahr ja R. Silva de Lapuerta; kohtujurist A. Tizzano, kohtusekretär vanemametnik M. Múgica Arzamendi, 13. juulil 2004 teinud otsuse, mille resolutiivosa on järgmine:
   
               1)
            
            
               Nõukogu 3. oktoobri 1989. aasta direktiivi 89/552/EMÜ teleringhäälingutegevust käsitlevate liikmesriikide teatavate õigusnormide kooskõlastamise kohta artikli 2 lõike 2 esimese taande esimese lausega ei ole vastuolus see, kui liikmesriik keelab telereklaami selles riigis turustatud alkohoolsete jookide telereklaami osas, mis puudutab kaudset telereklaami kahe maa osavõtul teiste liikmesriikide territooriumil toimuvate spordiürituste ülekannete ajal ekraanil näha olevate reklaamtahvlite näol.
               Sellist kaudset telereklaami ei saa pidada “telereklaamiks” direktiivi artikli 1punkti b ning artiklite 10 ja 11 mõttes.
            
         
               2)
            
            
               EÜ asutamislepingu artikliga 59 (peale muudatust EÜ asutamislepingu artikkel 49) ei ole vastuolus see, kui liikmesriik keelab telereklaami selles riigis turustatud alkohoolsete jookide telereklaami osas, mis puudutab kaudset telereklaami kahe maa osavõtul teiste liikmesriikide territooriumil toimuvate spordiürituste ülekannete ajal ekraanil näha olevate reklaamtahvlite näol.
            
         
      (1)  EÜT C 19, 25.1.2003.